CELEX: 62012CN0315
Language: sk
Date: 2012-06-29 00:00:00
Title: Vec C-315/12: Návrh na začatie prejudiciálneho konania, ktorý podal Højesteret (Dánsko) 29. júna 2012 — Metro Cash & Carry Danmark ApS/Skatteministeriet

25.8.2012   
            
            
               SK
            
            
               Úradný vestník Európskej únie
            
            
               C 258/13
            
         Návrh na začatie prejudiciálneho konania, ktorý podal Højesteret (Dánsko) 29. júna 2012 — Metro Cash & Carry Danmark ApS/Skatteministeriet
   (Vec C-315/12)
   2012/C 258/20
   Jazyk konania: dánčina
   
      Vnútroštátny súd, ktorý podal návrh na začatie prejudiciálneho konania
   
   Højesteret
   
      Účastníci konania pred vnútroštátnym súdom
   
   
      Žalobca: Metro Cash & Carry Danmark ApS
   
      Žalovaný: Skatteministeriet
   
      Prejudiciálne otázky
   
   
               1.
            
            
               Má sa smernica 92/12 (1) a nariadenie č. 3649/92 (2) vykladať v tom zmysle, že obchodník v členskom štáte, ktorý za takých okolností, aké nastali vo veci samej, predáva tovar podliehajúci spotrebnej dani, ktorý bol uvoľnený na spotrebu v tomto členskom štáte a ktorý sa dodáva z miesta podnikania predajcu kupujúcemu, ktorý je rezidentom v inom členskom štáte, bez toho, aby predajca pomáhal pri preprave alebo ju zorganizoval, musí preveriť i) či nákup tovaru podliehajúceho dani je uskutočnený na účely jeho dovozu do tohto druhého členského štátu a ii) či sa tovar dováža na súkromné alebo komerčné použitie?
            
         
               2.
            
            
               V prípade kladnej odpovede na prvú otázku, musí obchodník, v okamihu predaja tovaru podliehajúceho dani, za okolností, aké nastali v konaní vo veci samej, pri vykonávaní uvedených kontrol uplatňovať pravidlá domnienky o zámere kupujúceho pokiaľ ide o zakúpený tovar?
            
         
               3.
            
            
               V prípade kladnej odpovede na prvú otázku, má sa smernica 92/12 a nariadenie č. 3649/92 vykladať v tom zmysle, že predajca uvedený v prvej otázke, musí za okolností, aké nastali v konaní vo veci samej, odmietnuť vyhovieť želaniu kupujúceho zakúpiť tovar podliehajúci spotrebnej dani, ak sa kupujúci neponúkne predložiť mu prvé vyhotovenie zjednodušeného sprievodného dokladu uvedeného v článku 4 nariadenia č. 3649/92, ak je zámerom uskutočnenia nákupu použiť tovar podliehajúci spotrebnej dani na komerčné účely v domovskej krajine kupujúceho? Odpoveď na túto otázku je taktiež potrebná v prípade, že sa musia uplatniť pravidlá domnienky v zmysle druhej otázky.
            
         
               4.
            
            
               Má nadobudnutie účinnosti smernice 2008/118 (3) a zrušenie smernice 92/12 za následok zmenu právneho postavenia, pokiaľ ide o dosah smernice 92/12 na odpovede na prvú až tretiu otázku?
            
         
               5.
            
            
               Má sa výraz „výrobky získané súkromnými osobami pre ich vlastné použitie“ stanovený v článku 8 smernice 92/12 (pozri článok 32 ods. 1 smernice 2008/118) vykladať v tom zmysle, že sa za takých okolností, aké nastali v konaní vo veci samej, vzťahuje alebo môže vzťahovať na nákupy tovaru podliehajúceho spotrebnej dani? V prípade zápornej odpovede na túto otázku, vzťahuje sa potom na nákupy článok 7 smernice 92/12 a/alebo článok 33 smernice 2008/118?
            
         
      (1)  Smernica Rady 92/12/EHS z 25. februára 1992 o všeobecných systémoch pre výrobky podliehajúce spotrebnej dani a o vlastníctve, pohybe a monitorovaní takýchto výrobkov (Ú. v. ES L 76, s. 1; Mim. vyd. 09/001, s. 179).
   
      (2)  Nariadenie Komisie (EHS) č. 3649/92 zo 17. septembra 1992 o zjednodušenom sprievodnom doklade na prepravu tovaru vo vnútri spoločenstva podliehajúcom spotrebnej dani, ktorý bol uvoľnený do obehu v odosielajúcom členskom štáte (Ú. v. ES L 369, s. 17; Mim. vyd. 09/001, s. 216).
   
      (3)  Smernica Rady 2008/118/ES zo 16. decembra 2008 o všeobecnom systéme spotrebných daní a o zrušení smernice 92/12/EHS (Ú. v. EÚ L 9, 2009, s. 12).